
pagsasabing napilitan lamang siyang magbago 
ng isip dahil sa “mas mataas na simulain” at 
tanggapin bilang “malaking sakripisyo” ang kapasya- 
hang tumakbo sa 2004. Nakasusuka 
ang talumpati niyang hayagang 
pagsisinungaling sa harap ng ma- 
mamayang araw-araw na dumaranas 
ng katakut-takot na kahirapan sa 
pagkapapet, militarismo, korap- 
syon at kainutilan ng kanyang rehi- 
men. Nakatambad sa harap ng sam- 
bayanang Pilipino kung gaano kala- 
ki ang pakinabang na tinatamasa ni 
Arroyo at ng kanyang mga kasab- 
wat sa poder sa patuloy na pag-upo 
niya sa trono ng Malakanyang. 
Wala nang bago at kagulat- 
gulat sa pag-anunsyo ni Gloria Ma- 
capagal-Arroyo ng kapasyahan ni- 
yang tumakbo sa darating na hala- 
lan sa 2004. Matagal nang alam na 
alam ng buong bayan ang kanyang 
pagkagumon sa kapangyarihan na 
lubusan na niyang pinakinabangan. 
Tinatalikuran na tuloy siya ng na- 
kapag-iisip na mga dating kaalya- 
do. 


INE? unong ipokrita si Macapagal-Arroyo sa 


Maa tampok sa Masaker sa Compostela 
è g . p Valley, kinundena 
isyung ito... GANANG: A 


Ang totoo'y hindi kaya ni Arroyo na talikdan ang 
milyun-milyong pisong nakakamkam niya at ng kan- 
yang asawa bunga ng korapsyon at malalaking pribi- 
lehiyo sa negosyo. Hindi kaya ni Arroyo na talikdan 
ang bulong sa kanya ng diyos niyang si Pres. George 
W. Bush ng US na pikit-mata niyang sinasamba at pi- 
nagsisilbihan. 

At ano ang mapapala ng sambayanang Pilipino sa 


Milyun-milyong pisong | Rebolusyonaryong 
nakawan sa PAGCOR unyonismo, lumalawak 

pagnanais ni Arroyo na manatili pa 
nang anim na taon? Walang dudang 
ang ihahatid lamang nito ay iba- 
yong kahirapan at pagdurusa sa 
mamamayang Pilipino, mas mala- 
lang korapsyon at ibayong pagka- 
bundat ng mag-asawang Arroyo, 
mga anak at mga 
kasapakat nila, 
mas masahol na 
pagpapakatuta sa 
imperyalismong 
US at mas mala- 
lang armadong in- 
terbensyon nito sa 
Pilipinas: at iba- 
yong pagtindi ng 
teroristang kara- 
hasan ng estado at kalupitang mi- 
litar laban sa mamamayan. 

Tiyak na todo-todong paglaban 
ang isasalubong ng mamamayang 
Pilipino sa inianunsyo ni Arroyo. 
Para sa mamamayan, napakahaba 
na ng halos tatlong taong pagkaka- 
luklok sa trono ni Arroyo kung ti- 
timbangin ang bigat at dami ng 
mga problemang pumipipi sa kani- 
lang mga balikat sa ilalim ng kan- 
yang rehimen. 

Nagpupuyos na ang damdamin 
ng mamamayan. “Takbo, Gloria! Tu- 
makbo ka nang palayo! Alis, Gloria, 

Ang Ang Bayan ay inilalabas sa 


alis! Alis ka na sa Malakanyang!” 
Ito ang sigaw ng mga gutom: ng 
mga walang hanapbuhay: ng mga 
isang kahig, isang tuka, ng mga ka- 
bataang hindi makapag-aral, ng 
mga estudyanteng mulat sa kaapi- 
han at kahirapan: ng mga ordinar- 
yong titser at ka- 
wani; ng mga liga- 
lig na sundalo: ng 
mga  nangalulu- 
ging negosyante. 
Ito ang sigaw ng 
sambayanang Pili- 
pino! 

Nagtraydor si 
Arroyo sa EDSA 2. 
Ang mga kaso ng 
korapsyon ng kanyang pamilya at 
pinakamalalapit na kaibigan at ka- 
sapakat sa pulitika ay singlansa ng 
malalaking kaso ng korapsyon ng 
kinamuhian at napatalsik na rehi- 
meng Estrada. Samantalang sila'y 
nangabubundat, ni minsan at ni 
katiting ay hindi itinaas ang kaka- 
rampot na sahod ng mga mangga- 
gawa at karaniwang kawani. Ibina- 
on na sa limot ang reporma sa lupa 
at kabaligtaran nito'y binigyang- 
daan ang malawakang pangangam- 
kam ng lupa ng malalaking pangi- 
noong maylupa at dayuhang korpo- 

Arroyo, numero unong ipokrita 


rasyon at rekonsentrasyon ng pag- 
aari ng lupa sa mga panginoong 
maylupa, usurero at burges kum- 
prador. 

Nagtraydor si Arroyo sa pam- 
bansang interes. Ibinugaw niya 
ang pambansang soberanya para 
lamang mapagbigyan ang layaw ng 
kanyang imperyalistang amo at 
mga armadong tropa nito. Lalo pa 
niyang ibinuyangyang ang ekono- 
mya upang buong-pagkahayok na 
dambungin ito ng malalaking kapi- 
talistang dayuhan. 

Nagtraydor si Arroyo sa demok- 
rasya at kapayapaan! Ibinasura ni- 
ya ang pakikipag-usap para sa ka- 
payapaan sa National Democratic 
Front at ang lahat ng mga napirma- 
han nang kasunduan. Pinangiba- 
baw niya ang kapasyahan ng mga 
militarista alinsunod sa doktrinang 
“kontra-terorismo” ng imperyalis- 
mong US. Karahasan ang sagot sa 
mga demonstrasyon. Ang mga nag- 
papahayag ay pilit pinatatahimik. 

Tiyak na itatakwil ng mamama- 
yan si Gloria Arroyo sa 2004--sa- 
kaling umabot pa siya sa eleksyon. 
Ipakikita ng mamamayan ang labis 
na pagkamuhi sa kanya, kahit na 
kung tutuusi'y wala rin naman si- 
lang gaanong mapagpipilian. 

Milagro lamang sa anyo ng la- 
bis-labis na pandaraya, pandara- 
has, panunuhol at maniobra ng US 
ang maaaring magpanalo sa kanya 
sa eleksyong 2004. Magkagayon 
man, ang pagpapatuloy at pagsa- 


Igiit ang ligal na pakikibaka 
Masaker sa Compostela Valley 


Mga ulat koresponsal 
Kasinungalingan ng AFP 
sa Ilocos-Cordillera 


Nakawan sa PAGCOR 


hol ng mga patakaran at hakba- 
nging ipatutupad niya ang siya 
ring magbubunsod ng ibayong pag- 
lala ng krisis sa kabuhayan at puli- 
tika ng bansa, yayanig sa kanyang 
rehimen at magpapasiklab ng mas 
matindi at malawakan pang pagla- 
ban ng mamamayan. 

Sa pagpupumilit ni Arroyo na 
manatili sa poder, lalo niyang hina- 
hamon ang mamamayan na ibagsak 
ang kanyang rehimen at kasabay 
nito'y ibayong pahinain ang buong 
naghaharing sistema. AB 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Rebolusyonaryong unyonismo 
Gera ng mga tribo sa Kordilyera 
Sa ibayong dagat 
US, Israel, umaani ng batikos 10 
Balita 


Igiit at ipagtanggol ang ligal 
at demokratikong pakikibaka 
ng mamamayan 


has at matitinding panunupil ng reaksyunaryong estado at iba 


M abilis na nagkakasunud-sunod at dumarami ang kaso ng marara- 


pang mga pasistang pwersa sa nakikibakang mamamayan. 


Kamakailan lamang, nadagda- 
gan ang humahabang listahan ng 
mga biktima ng panunupil ng AFP 
at mga grupong paramilitar nito 
nang brutal nilang patayin ang 
apat na kabataang aktibista sa 
Compostela Valley sa Mindanao at 
dukutin ang isa pa sa Cebu. (Ting- 
nan ang kaugnay na artikulo). 

Bago ito, tumampok ang pag- 
patay sa mga mamamahayag na ak- 
tibong bumabatikos sa korapsyon, 
kabulukan at karahasan ng reak- 
syunaryong gubyerno at burukra- 
sya, mga oportunistang pulitiko, 
mga pinunong militar, mga sindika- 
tong kriminal at iba pang elemen- 
tong naninibasib at naghahari sa 
lipunan. 

Ang pagsahol ng pasistang te- 
ror ay tanda ng desperasyon ng 
mga pasista na supilin ang umiig- 
ting na paglaban ng mamamayan. 
Ang reaksyunaryong estado at mga 
pasistang pwersa sa pamumuno 
ngayon ni Presidente Arroyo ay 
ibayong nagiging di mapagparaya 
sa mga manggagawa, magsasaka at 
iba pang inaapi at pinagsasaman- 
talahang sektor. Sa pangunahin, 
nakatuon ang pinakamararahas na 
pasistang atake sa mga ligal na de- 
mokratikong pwersang mapangahas 
na naglalantad at bumabatikos sa 
nakikita nilang sobra-sobrang 
pang-aapi, kabulukan at kainutilan 
ng umiiral na gubyerno, estado at 
sistemang panlipunan at nagpu- 
pursiging pumukaw, mag-organisa 
at magmobilisa ng mamamayan. 
Malaki ang pangamba ng rehimen 
sa masigasig na pagkilos ng mga 

demokratikong pwersa para ilantad 
ang pinakahuling matitinding kaso 
ng garapal at malakihang korap- 
syon ng Malakanyang at manawag- 
an para sa pagpapatalsik kay Gloria 
Arroyo. 

Bunga rin ng kabiguan ng AFP 
na pigilin ang paglakas ng rebolu- 
syonaryong armadong pakikibaka, 
itinutuon nila ang kanilang mga 
baril at kanyon sa mga di-armadong 
sibilyan at aktibista at binibig- 
yang-matwid ang mga paglabag sa 
karapatang-tao sa pamamagitan ng 
paulit-ulit na linya na ang mga ito 
ay mga prente ng mga komunista. 

Walang hangganan ang ambi- 
syon sa panunupil ng kasalukuyang 
rehimen at ng amo nitong imperya- 
lismong US. Patuloy at paulit-ulit 
nitong tinatangka at minamaniobra 
ang pagsasabatas ng mga pasis- 
tang hakbanging katulad ng Na- 
tional ID System at panukalang 
kontra-terorismo. 

Sa harap ng mga ito, kaila- 
ngang matamang bigyang-pansin 
ng mga rebolusyonaryo at demo- 
kratikong pwersa, mga tao sa mas- 
midya at iba pa ang mapangahas 
na paglalantad at pagkundena sa 
pasistang estado at mga berdugo, 
laluna sa mga utak ng walang pa- 
ngingiming pasistang terorismo sa 
layuning sindakin at paatrasin ang 
paglaban ng mamamayan. Kaila- 
ngang tuluy-tuloy na manawagan 
sa mamamayan na huwag manahi- 
mik bagkus ay ibaling ang pagda- 
dalamhati tungo sa mapangahas na 
pagtindig, pagtutol at pagpapala- 
kas ng kilusang protesta laban sa 


pasismo at reaksyon. Kailangan 
ang ibayong determinasyon at si- 
gasig na pukawin, organisahin at 
pakilusin ang malawak na masa ng 
sambayanan. Kailangang lalong 
engganyuhin ang mga kabataan na 
mas malawakan at mas malalimang 
umugat sa hanay ng kapwa nila ka- 
bataan at sa masa ng sambayanan. 
Kailangang bigyan ng partikular na 
pansin ang pagmomobilisa rin at 
pagtulong ng mga gitnang pwersa. 

Marapat ding laging maging 
mapagbantay upang malabanan at 
mapigilan ang pagpapataw ng mga 
hakbangin na maaaring humantong 
sa lantarang pasistang paghahari. 
Ipursigi ang pakikibaka para mai- 
bagsak ang mapaniil na rehimen at 
sa kalaunan ibagsak ang buong pa- 
sistang estado at reaksyunaryong 
naghaharing sistema at kamtin ang 
isang tunay na demokratiko, maka- 
mamamayan at malayang pamaha- 
laang bayan. 

Kasabay ng pagpapakita ng 
ibayong indignasyon at protesta ng 
mga demokratikong pwersa at 
mamamayan, ibinubunga rin ng 
pagtindi ng terorismo ng estado at 
mga pasistang pwersa ang pagsu- 
long ng rebolusyonaryong arma- 
dong paglaban ng mamamayan. 
Kung tutuusin, ang pagsahol ng 
pasistang teror ay tanda rin ng 
inabot na ng labanan sa pagitan ng 
rebolusyon at kontra-rebolusyon at 
sa takot ng rehimen at mga pasista 
sa ibayong lumalakas na rebolusyo- 
naryong paglaban. Ang rehimeng 
Arroyo at mga pasista na mismo 
ang nagtuturo sa dumaraming ma- 
mamayan sa kawalan ng anumang 
pag-asa sa ilalim ng naghaharing 
sistema. Ang walang pakunda- 
ngang kalupitan at karahasan nito 
ay nagtutulak sa kanila na tahakin 
ang rebolusyonaryong landas ng 
pagbabago sa lipunan. Habang tu- 
mitindi ang pasistang teror sa ka- 
nayunan at kalunsuran, dadami at 
dadami ang sasapi at susuporta sa 
armadong rebolusyon. DM 

Pagmasaker sa 
na aktibista sa 
Valley, mariing 


apat 
Compostela 
kinundena 


mga partidong Anak ng Bayan at Anakpawis noong hapon ng Set- 


K asing-init ng araw ang damdamin ng mga kasapi ng Anakbayan at 


yembre 26 habang idinadaos nila ang rali sa tapat ng City Hall ng 
Tagum, Davao del Norte. Mariin nilang kinundena ang rehimeng Arroyo at 
ang militar sa pagdukot, pagtortyur at brutal na pagpaslang kamakailan 


sa apat na kabataan. 

Papuntang poblasyon ng Maco, 
Compostela Valley noong Setyem- 
bre 19 ang mga aktibistang sina 
Marjorie Reynoso, 18: Jonathan 
Benaro, 16: at Lito Doydoy, 27: at 
si Ramon Regase, 17, na drayber ng 
sinasakyang traysikel, nang duku- 
tin sila ng mga militar. Hinarang 
sila malapit sa Hijo Plantation sa 
Apokon, Davao del Norte, 50 metro 
lamang mula sa isang detatsment 
ng PNP. Pwersahan silang isinakay 
ng limang nakamaskara at arma- 
dong kalalakihan sa isang Tamaraw 
FX. Ayon sa mga nakasaksi, binaril 
sa binti ang dalawang kabataang 
lalaki nang magtangka silang tu- 
makas. 

Kagagawan ng Intelligence Se- 
curity Unit (ISU) ng militar ang 
pagdukot at pagpaslang sa apat na 
kabataan, ayon kay Rigoberto San- 
chez, tagapagsalita ng Merardo 
Arce Command ng Bagong Hukbong 
Bayan sa Southern Mindanao. Ayon 
kay Sanchez, pinamunuan ng isang 
Capt. Denmark Mamaril ang opera- 
syon, kasama sina 1st Sgt. Roy Te- 
lang at Adan Marcus, mga operati- 
ba ng intelligence. 

Dinala ng mga militar ang apat 
sa isang safehouse sa Trento, 
Agusan del Sur. 

Ginahasa, tinortyur. Bandang 
alas-12:00 ng tanghali noong Set- 
yembre 23, natagpuan ng isang 

manggagawa at isang gwardya ang 
mga bangkay ng apat sa Area 307 
ng Selecta Farm sa Barangay Osme- 
ña, Compostela. Ayon sa imbesti- 
gasyon ng pulisya, tinortyur muna 
ang apat bago tuluyang patayin. 
May mga marka ng pagpapahi- 
rap sa katawan ng mga biktima. 
May mga palatandaang ginahasa si 
Reynoso, tagapangulo ng Sanggu- 
niang Kabataan (SK) ng Barangay 
Anislagan at municipal coordinator 
ng Anak ng Bayan sa Maco. May 
bakas ng masking tape ang kan- 
yang bibig. Basag ang kanyang bu- 
ngo dulot ng tama ng bala. Sina 
Benaro, kagawad ng SK ng Baran- 
gay Mapaang at kasapi ng Anak ng 
Bayan, si Doydoy, organisador ng 
Anakbayan, at pati ang drayber na 
si Regase ay may mga bakas ng 
lubid sa kanilang leeg at mga sak- 
sak sa iba't ibang bahagi ng kataw- 
an. Ibinaon sila nang halos walang 
saplot sa isang mababaw na hukay. 
Ayon sa Karapatan-Southern 
Mindanao, malinaw na ang pagdu- 
kot at pagpatay sa mga militanteng 
kabataan ay naglalayong gipitin, 
takutin at patahimikin ang mga 
progresibo at patriyotikong organi- 
sasyon na kritikal sa gubyerno. 
Binatikos din ng Anakbayan- 
Southern Mindanao ang mahigpit 
na pang-eespiya, panggigipit at 
pananakot ng militar sa mga lider 
at myembro ng kanilang organisa- 
syon. Inamin mismo ni Lt. Col. 
Agane Adriatico, hepe ng (Civil Re- 
lations Group ng Philippine Army 
sa Southeastern Mindanao, ang 
pagmamanman nila sa kabataan. 
Pilit niyang itinatanggi na may ki- 
nalaman ang militar sa pagsal- 
beyds sa apat at bagkus ay katawa- 
tawang ibinabaling ang akusasyon 
sa Bagong Hukbong Bayan. 
Paparaming kabataan ang lu- 
malaban. Ang karumal-dumal na 
krimeng ito ay nagpapakita ng ma- 
tinding pagkatakot ng rehimeng 
Macapagal-Arroyo sa mga militan- 
teng kabataan, ayon kay Andres 

Guerrero II, tagapagsalita ng Kabataang 
Makabayan. “Sa katunayan, kinatatakutan 
ng rehimeng Arroyo ang patuloy na pag- 
laki at paglakas ng rebolusyonaryong ki- 
lusan na lubos na tinatangkilik ng papa- 
raming kabataan,” ani Guerrero. 

Ayon naman kay Gregorio “Ka Roger” 
Rosal, tagapagsalita ng Partido Komunis- 
ta ng Pilipinas, pinagbubuntunan ng galit 
ng rehimeng Arroyo ang kabataang mara- 
mihang sumasapi sa BHB. Aniya, ang 
gubyernong Arroyo rin ang bubweltahan 
ng taktikang ito dahil parami nang para- 
ming kabataan ang sumasapi sa rebolu- 
syonaryong kilusan at BHB sa mga lugar 
na pinaglulunsaran ng teroristang all-out 
war. 

Coordinator ng Bayan Muna, dinu- 
kot. Habang binabatikos ng mga demons- 
trador sa Tagum City ang militar at pulisya 
sa pagdukot at brutal na pananalbeyds sa 
apat na aktibista, dinukot naman nang 
gabing iyon ang regional coordinator ng 
Bayan Muna-Central Visayas. Ang mga du- 
mukot sa kanya ay mga tauhan ng Region- 
al Intelligence and Investigation Division 
(RIID). 

Pauwi siya sa Mandaue City nang ha- 
rangin ng dalawang ahente ng RIID at 
pwersahang isakay sa isang van. Dinala 
siya sa isang safehouse sa Lapu-Lapu City 
at inalok na maging impormer ng RIID. 
Ininteroga siya tungkol sa mga kilos ng 
Bayan Muna at mga pinaniniwalaang lider 
ng NDF at BHB sa rehiyon. Nagkaroon ng 
pagkakataong makatawag sa abugado ng 
Bayan Muna ang biktima nang iwan si- 
yang mag-isa sa safehouse noong Setyem- 
bre 27. Pinuntahan siya roon at kinuha ng 
abugado. 

Tinuligsa naman ng Bagong Alyansang 
Makabayan (BAYAN)-Panay at ni Bokal 
Cesar Talabucon ng Capiz, si Maj. Oscar 
Lasangue ng AFP Civil Relations Group 
nang iugnay nito ang BAYAN, Bayan Muna 
at mismong si Talabucon sa mga gawain 
ng rebolusyonaryong kilusan. Ayon sa 
BAYAN, layunin ng mga walang basehan 
at malisyosong akusasyon ng militar na 
ikundisyon ang isipan ng mamamayan na 
tanggapin ang tumitinding mga opensiba 
ng militar laban sa ligal na demokratikong 
kilusan at mga personahe nito. IAB 

Sa Ilocos-Cordillera 
Mga kasinungalingan 
ng AFP, binatikos ng BHB 


a dalawang magkahiwalay na pahayag, pinabulaanan ng 
S BHB sa Ilocos-Cordillera ang mga kasinungalingan at say- 

war ng AFP sa rehiyon. Dahil walang maipakitang mga 
tagumpay at upang pagtakpan ang ginagawang paglabag sa 
karapatang-tao, naglulubid na ng buhangin ang militar. 

Ayon sa Jennifer "Maria" Cariño Command-BHB Benguet 
(ICC), ibinibintang ng AFP sa BHB ang pagnanakaw ng P20 mil- 
yon halaga ng mga barang ginto at pagpatay sa limang minero 
kasama ang isang inhinyero sa Lepanto, Mankayan noong Set- 
yembre 20. "Hindi gawi ng BHB na gumawa ng mga kriminal na 
aktibidad para magkaroon ng pondo. Hindi ito nagnanakaw at 
nangungurakot kumpara sa AFP at lalong hindi ito nagtatanim 
ng marijuana para tustusan ang rebolusyon," ani Ka Sey-ang 
Rayos, tagapagsalita ng JCC. Mariin ding kinundena ng JCC ang 
pagpatay sa isang inosenteng sibilyan sa Tabbac, Bulalacao, 
Mankayan at mga paglabag ng 54th IB at PNP sa karapatang- 
tao ng mga taga-Mankayan matapos ang nakawan. 

Pinabulaanan naman ng Leonardo Pacsi Command-BHB Mt. 
Province(LPC) ang ipinangangalandakan ng AFP na 11 Pulang 
mandirigmang napatay, dalawang malalaking kampong naagaw 
at mahahalagang dokumentong nasamsam sa operasyong ini- 
lunsad ng AFP sa prubinsya noong Hulyo 19-Setyembre 2. Ayon 
kay Ka Magno Udyaw, tagapagsalita ng LPC, isang kasama la- 
mang ang namatay sa labanan. Matagal na ring abandonado ang 
mga sinasabing kampo at walang mga dokumentong natagpuan 
ang mga sundalo. 

Kinundena ng LPC ang pagpatay ng AFP kay Etfew Chadyaas, 
isang magsasakang taga-Belwang, Sadanga na nakasalubong 
lang nila sa daan at ipinarada bilang kasapi ng BHB. Labis na 
pagpapahirap sa mamamayan ang ibinunga ng mahigit isang 
buwang operasyong militar. Ayon sa LPC, nabulabog ang mga 
hayop na pansaka, nasira ang mga pinagkukunan ng tubig at 
matagal na pinagbawalang mag-ani ang mga magsasaka kaya 
nangabulok ang kanilang mga produkto. Nilapastangan din ng 
AFP ang ritwal ng tengaw na isinasagawa noon ng masa sa 
Bontoc. Ninakawan pa ng mga sundalo ang mga imbakan ng 
palay ng mga magsasaka sa Mainit at kinatay ang isang kalabaw 
para kainin. 

Muling nanawagan ang LPC sa mga sundalo at CAFGU na 
huwag nang magpagamit bilang instrumento ng dahas laban sa 
kapwa nila api sa mga operasyong militar. Mas mabuting tularan 
nila ang halimbawa ng mga katropa nila sa 502nd Bde na nag- 
AWOL noong Agosto sa gitna ng isang operasyon. AB 

Milyun-milyong pisong 
nakawan sa PAGCOR 


sa pandarambong ng kasalukuyang rehimen. Ang Philippine Amuse- 


I sa na namang palabigasan ng mga naghaharing uri ang nalulugi dahil 


ment and Gaming Corporation (PAGCOR) ay baon ngayon sa utang na 


P1.4 bilyon. 

Hindi dapat magkautang ang 
PAGCOR sa laki ng pondong puma- 
pasok dito. Ngunit dahil sa malu- 
hong pamumuhay ng mga upisyal 
nito, sa dami ng mga ipinasok na 
mga bagong upisyal at empleya- 
dong hindi naman kailangan at sa 
korapsyon na itinatago bilang do- 
nasyon, nabaon sa utang ang kor- 
porasyon. 

Sa PAGCOR nagmumula ang 
pondo ng Malakanyang para sa mga 
diumano'y proyekto ng pangulo at 
iba pang ahensya ng gubyerno. Ito 
rin ang isa sa mga pangunahing 
nagpopondo sa Department of So- 


cial Welfare and Development at 
Philippine Sports Commission. Da- 
hil sa laki ng pondo nito at relati- 
bong kaluwagan ng korporasyon sa 
pamimigay ng tulong pinansyal at 
ayuda, tradisyunal na itong palabi- 
gasan ng lahat ng mga reaksyunar- 
yong rehimen. Bukod rito, hindi 
inaawdit ng Commission on Audit 
ang PAGCOR. 

Kaya isa sa mga unang hakbang 
ni Arroyo pagkaupong-pagkaupo 
niya sa poder ay ipwesto sa 
PAGCOR si Ephraim Genuino, mata- 
pat at maaasahang opereytor ng 
pamilya Arroyo at iba pang upisyal 


na dikit kay Unang Ginoo Jose Mi- 
guel Arroyo at sa kanilang pren- 
teng partidong Bigkis Pinoy. 

Agad na naglagay si Genuino 
ng dagdag na 2,000 empleyado sa 
PAGCOR at mahigit 100 konsultant 
kasama ang ilang peryodista. Sinu- 
swelduhan ang mga ito ng mula 
P10,000 hanggang P50,000 kada 
buwan. Kung pagsasama-samahin, 
aabot sa P2.5 milyon ang buwa- 
nang sweldo ng mga konsultant. 
Dagdag dito, lumobo mula P18 mil- 
yon noong 2000 tungong P86 mil- 
yon noong 2002 ang ginastos ng 
PAGCOR para sa “bonus at iba pang 
benepisyo.” 

Bukod rito, mula 2001 ay gu- 
mastos ang PAGCOR ng P120 mil- 
yon para sa dagdag na 100 mama- 
haling sasakyan. Walang kahihi- 
yang binigyan ng mga pinuno ng 
ahensya ang kanilang mga sarili ng 
“benepisyo” para makabili sila ng 
magagarang kotse. Si Genuino bi- 
lang pinuno ay makakabili ng P2.5 
milyong kotse habang ang 
iba pang mga board member 
ay mabibigyan ng tig-P2 
milyong kotse. 

Tinangka ni Genuino na 
ilihim at pagtakpan ang 
anomalya sa pamamagitan 
ng pagpigil sa pagkakalan- 
tad nito sa midya. Pansa- 
mantalang napigilan ang 
pagbubunyag ng Probe Team 
(isang programa sa telebi- 
syon) kaugnay nito nang 
balaan ng rehimen ang 
GMA-7 na iaatras nito ang 
paglalabas sa istasyon ng 
anumang patalastas ng gub- 
yerno. Mangangahulugan ito 
ng 6% bawas sa kita ng is- 
tasyon. Ipinalabas na la- 
mang ang ulat ng Probe 
Team makaraan ang ilang 
linggo nang umalma ang 
mga tagamidya at maraming 
mamamayan sa pambubusal 
sa kalayaan sa pamamaha- 
yag. AB] 

Lumalakas, lumalawak 
ang rebolusyonaryong 
unyonismo 


ula nang idaos ang Ikalawang Pambansang Kumperensya ng 
M Rebolusyonaryong Kilusang Manggagawa noong Setyembre 1998, 


tuluy-tuloy na nagtagumpay ang rebolusyonaryong kilusang 
manggagawa laluna sa pagbubuo at konsolidasyon ng Partido sa kanilang 
hanay. Ayon sa mga kasama sa ilalim ng Pambansang Kagawaran sa 
Organisasyon, ito ay kongkretong resulta ng wastong mga patakaran at 


tungkulin na tinukoy noong 1998. 

Kasabay ng inabot na mahusay 
na pagsisinsin ng rebolusyonar- 
yong pag-oorganisa ng mga mang- 
gagawa hanggang sa pagtatayo ng 
mga rebolusyonaryong unyon at 
sangay sa Partido sa mga pabrika, 
pinag-iibayo rin ng mga kasama 
ang pag-oorganisa sa napakarami 
pang mga manggagawang hindi 
napapabilang sa isang unyon, ga- 
yundin ang mga unyong napapalla- 
lim sa mga dilawang pederasyon at 
liderato. 

Sa loob ng tatlong-taong pro- 
gramang binalangkas ng kumperen- 
sya, lumaki nang 300% ang bilang 
ng mga myembro ng Partido at 
aktibista sa mga unyon. Mula 
1998 hanggang katapusan ng 


2002, lumaki rin 7. . 
nang 70% ang bi- ag y 
lang ; 

unyon na nasasaklaw ng kagawa- 
ran. 

Nagpapatuloy ang mabilis na 
tantos ng pag-unlad hanggang sa 
kasalukuyan. Sa ngayon, 60% ng 
mga nasasaklaw na unyon ay mga 
rebolusyonaryong unyon o kaya'y 
nasa iba't ibang antas ng pag- 
unlad tungo sa pagiging rebolusyo- 
naryong unyon. 

Sa isang rebolusyonaryong un- 
yon, signipikanteng bilang ng mga 
kasapi ay mga myembro ng 
f| Partido. Nakapaglulunsad na ito 
fl] ng mga lokal na pakikibakang 
nakatuon sa pagpapataas sa 
antas ng kabuhayan at paggigiit 
sa mga demokratikong karapa- 
tan ng kasapian nito. Aktibo 
ang mga nabanggit na unyong 
ito sa pakikibaka sa anti-mang- 
gagawa, anti-unyon at anti-wel- 
” gang opensiba ng estado. Akti- 
bo rin silang lumalahok sa mga 
pagkilos laban sa tumitinding pa- 
sismo at interbensyong militar ng 
US at mulat sa kanilang papel sa 
pagsusulong ng demokratikong re- 
bolusyong bayan. 

Pagbubuo ng Partido. Sa nga- 
yon, hindi tinatakdaan ng maksi- 
mum ang maaaring maging bilang 
ng mga kasapi ng sangay ng Parti- 
a do. Bagamat may ilang 
a maliliit na sangay 
na kinabibilangan ng 
kulang sa 15 kasapi, karaniwan na 


myembro. Sa isa sa pinakamauunlad 
na pabrikang saklaw ng kagawaran, 
mahigit 60% ng mga manggagawa 
ay kasapi ng sangay ng Partido. 

Sa karanasan nitong nakaraang 
limang taon, mabilis na nabubuo 
ang Partido at rebolusyonaryong 
kilusang lihim. Naging susi rito ang 
mahigpit na pagtalima sa mga re- 
solusyon hinggil sa solidong pag- 
oorganisa sa mga pabrika. Isang 
halimbawa ang isang pabrikang na- 
kapag-organisa ng sangay at kilu- 
sang lihim ng mga aktibista sa loob 
lamang ng tatlong buwan mula 
nang maugnayan ang unang kontak 
na manggagawa. Pagkaraan ng lima 
pang buwan, lumaki pa nang mahi- 
git anim na beses ang bilang ng 
mga kasapi ng Partido. 

Pinanday ng karanasan. Iba- 
yong bumilis ang pag-oorganisa sa 
pabrika nang mapanday ang mga 
manggagawa sa matinding pakiki- 
baka para ipagtanggol ang kani- 
lang karapatang mag-unyon. 

Ilang beses nang nagtatang- 
kang magtayo ng unyon ang mga 
manggagawa subalit hindi sila nag- 
tagumpay dahil mga dilawang pe- 
derasyon ang kanilang naugnayan. 
Nagtagumpay na lamang silang ita- 
yo ang isang tunay, palaban at ma- 
kabayang unyon nang maugnayan 
sila ng isang militanteng pedera- 
syon. 

Subalit naging mabilis din ang 
reaksyon ng kapitalista. Nang ma- 
pansin nito ang mga panimulang 
hakbang ng mga manggagawa na 
magbuo ng unyon, tinangka ng ka- 
pitalista na ilabas ang lahat ng ma- 
kina at ituloy ang operasyon sa 
ibang lugar. Hindi ito pinayagan ng 
mga manggagawa. Binarikadahan 
nila ang mga pasukan at labasan 
ng pabrika hanggang wala nang 
magawa ang kapitalista kundi ma- 
kipagnegosasyon sa kanila. Ngayon 
ay kinikilala na ng kapitalista ang 
unyon at nagaganap na ang nego- 
sasyon para sa collective bargaining 
agreement. 


Laban sa dilawan. Sa isa pang 
pabrika, naglunsad ng pakikibaka ang 
mga manggagawa upang makawala sa 
kuko ng dilawang pederasyon. Ilang 
taong nagpursigi ang mga manggaga- 
wa para mapatalsik ang kanilang dila- 
wang mga lider. 

Sa proseso ng matinding pakikiba- 
ka, ibayong napanday ang mga mang- 
gagawa. Dumami ang bilang ng mga 
aktibistang nakapaloob sa mga lihim 
na grupo. Sa loob ng tatlong buwan ay 
naitatag din ang isang katamtamang- 
laking sangay. Mahigit doble ang inila- 
ki nito pagkaraan pa ng tatlong bu- 
wan. May gawaing pag-oorganisa sa 
hanay ng mga manggagawang arawan 
at buwanan ang sahod, sa mga super- 
bisor at maging sa mga gwardya ng 
pabrika. Isang malaking sangay ang 
nangangasiwa sa gawain ng Partido sa 
iba't ibang grupo ng sangay sa pabrika. 

Dahil sa laki ng inabot na bilang ng 
mga myembro ng Partido, may kakaya- 
han na itong gumanap ng gawain sa 
labas ng pabrika. Karamihan sa kanila 
ay nag-oorganisa sa mga tabing pabri- 
ka at sa mga komunidad sa paligid. 

Suporta sa armadong pakikibaka. 
Isa sa pangunahing gawain ng mga 
sangay at rebolusyonaryong unyon 
dito ang sumuporta sa armadong paki- 
kibaka. Bawat sangay ay may sinusu- 
portahang larangang gerilya sa mga re- 
hiyong pinakanangangailangan ng tu- 
long. Tuluy-tuloy silang nagpapalitaw 
ng materyal na suporta, kabilang ang 
mga baril, bala at iba pang kagamitang 
militar. Subalit pinakamahalaga pa 
ring ambag ng rebolusyonaryong kilu- 
sang manggagawa rito ang ilampung 
bagong mandirigma ng Bagong Huk- 
bong Bayan na napalilitaw nila taun- 
taon. 

Kamakailan, marami sa daan-daang 
kontraktwal na manggagawang sinipa 
sa trabaho ang nagpasyang tumungo 
na sa kanayunan at sumapi sa BHB. 

Dalawa lamang ang mga pabrikang 
ito sa marami pang pabrika sa buong 
kapuluan na pinagmumulan ng bata- 
yang lakas ng Partido at rebolusyonar- 
yong kilusan. AG 

Gera ng mga tribo 
at ang bodong 
sa Cordillera 


itong mga huling taon, nagkaroon ng panibagong bugso ng 
N gera ng mga tribo sa Cordillera dahil sa udyok ng mga reak- 

syunaryong pulitiko, militar at pwersang paramilitar at mga 
sindikato sa rehiyon. 

Tampok ang muling pang-uupat at pagpapaigting pa ng Cordil- 
lera People's Liberation Army (o CPLA, isang kontra-rebolusyonar- 
yong grupo na naging pwersang paramilitar na ng AFP at PNP) sa 
matagal nang umiiral na gera sa pagitan ng tribong Butbut sa 
Tinglayan, Kalinga at ng tribong Betwagan sa Sadanga, Mt. Pro- 
vince. Para mapalawak ang kanilang iligal na pagtotroso at pagta- 
tanim ng marijuana, nanghimasok ang CPLA na pangunahing naka- 
base sa Tinglayan sa mga lupaing sakop ng Betwagan. 

Dumadalas na rin ang pagputok ng mga tribal war bunsod ng 
Local Government Code na nagtutulak sa mga tribo, baryo at bayan 
na sumakop ng karagdagang teritoryo mula sa mga karatig para 
mapalaki ang kanilang Internal Revenue Allotment. 


Cordillera 


| Binodngan 

Gera at bodong. Ang gera ng 
mga tribo ay isang sinaunang para- 
an ng mga tribo para resolbahin 
ang kontradiksyon sa pagitan nila 
batay sa lakas at konseptong “ngi- 
pin sa ngipin” hanggang makamit 
ang pagkakapatas-patas o kaya'y 
matatag na mapanatili ng isa ang 
mapagpasyang lamang laban sa ka- 
bila. 

Kapag may gera sa pagitan ng 
mga tribo, ang lahat--matanda at 
bata, lalaki at babae--ay minomo- 
bilisa sa iba't ibang aspeto ng la- 
ban--mula sa pag-iimbak ng mga 
suplay ng pagkain, pag-aayos ng 
depensa, pag-iipon ng armas at 
bala, pagtatanod, pagmamanman 
sa kilos ng kalabang tribo hang- 
gang sa pag-atake at pag-atras. 
Lahat ng myembro ng magkakala- 
bang tribo saan man sila naroroon, 
maging ang mga inosente at wa- 
lang kalaban-laban, ay target ng 
atake. 

Ang bodong naman ay institu- 
syon ng mga tribo para itigil ang 
gera sa kanilang hanay, tiyakin ang 
proteksyon ng bawat isa at itatag 
ang mapayapa at magkaalyadong 
ugnayan. Nag-aanyo ito ng mali- 
naw na mga kasunduan sa pagitan 
ng dalawang tribo kaugnay ng mga 
usaping mahalaga para sa kapwa 
tribo. Kabilang dito ang mga usa- 
pin sa lupa, mga rekurso at hang- 
ganan ng teritoryo, buhay, kabuha- 
yan, pag-aari, hustisya at karanga- 
lan ng magkabilang tribo. 

Sa pamamagitan ng bodong, 
nareresolba ang iba't iba pang usa- 
ping pinagtutunggalian o kaila- 
ngang ayusin at pagtulungan ng 
mga binodngan (komunidad na 
nagsasagawa ng bodong). Sa prin- 
sipyo at sa praktika, aktibong lu- 
malahok ang Partido at BHB sa 
pagpapatigil ng gera ng mga tribo 
at sa pag-impluwensya at pagga- 
bay sa pagbubuo at sa pagtatagu- 
yod ng mga bodong. Tinitiyak na di 
kailanman dapat masangkot sa gera 
ng mga tribo ang BHB bilang huk- 

bo ng buong mamamayan at ang 
mga sandatahang pwersa ng reak- 
syunaryong estado bilang kaaway 
ng buong sambayanan. Aktibong 
isinusulong ng Partido at ng BHB 
ang makatarungang kapayapaan sa 
hanay ng mga tribo at ng mamama- 
yan upang maituon ang paglaban 
ng mamamayan sa mga reaksyunar- 
yong naghaharing uri na siyang 
tunay na kaaway ng mamamayan. 
Alinsunod ito sa prinsipyo na ang 
mga kontradiksyon 
sa hanay ng ma- 
mamayan ay se- 
kundaryo at di an- 
tagonistiko. 

Ang mga usa- 
pin ng mga tribo 
ay pwedeng resol- 
bahin sa mapaya- 
pa at demokrati- 
kong pag-aayos, 
kabilang na ang 
paggamit ng mga katutubong para- 
an gaya ng tungtongan at pag-aa- 
reglo. Tungo sa kagyat at estratehi- 
kong pagpapatigil ng gera ng mga 
tribo, tinutukoy ng rebolusyonar- 
yong kilusan ang sanhi ng mga ito 
at ang mga kinakailangang hak- 
bang. Katuwang ang mamamayan, 
tinutukoy, inilalantad at nilalaba- 
nan nito ang maruruming layunin 
ng mga reaksyunaryong pwersang 
nang-uupat ng mga gera para sa 
sariling kapakinabangan. 

Progresibong bodong. Kiniki- 
lala at nirerespeto ng rebolusyo- 
naryong kilusan ang mga katutu- 
bong kaayusan, kabilang na ang 
bodong. Ang mga progresibong as- 
peto ng mga katutubong kaayusan 
ay hinihikayat, pinauunlad at nila- 
lakipan ng rebolusyonaryong nila- 
laman, gaya ng konseptong pagti- 
tiyak na napananagutan ang anu- 
mang malaking paglabag sa husti- 
sya, ang pagkakasundo para sa ka- 
payapaan, ang pangangalaga sa 
kapaligiran, ang pagtuturing sa lu- 
pa at mga likas na yaman bilang 
kolektibong pag-aari ng lahat at 


Sa halip na maglaban- 
laban, hinihikayat nitong 
ibaling ng mga tribo ang 

kanilang paglaban sa 

komun na kaaway ng mga 
pambansang minorya, at 
gayundin ng buong 
sambayanan... 


hindi ng iilan. Ang mga negatibong 
aspeto ng mga kaugaliang katutu- 
bo ay itinatakwil. Kinikilala ng re- 
bolusyonaryong kilusan na ang ob- 
ligasyon ng mga tribong nakapalla- 
lim sa bodong na maglunsad ng 
gera sa kalabang tribo ay negati- 
bong aspeto ng mga kaugaliang bi- 
nodngan at sa gayon ay dapat pa- 
wiin. Sa halip na maglaban-laban, 
hinihikayat nitong ibaling ng mga 
tribo ang kanilang paglaban sa ko- 
mun na kaaway ng 
mga pambansang 
minorya, at ga- 
yundin ng buong 
sambayanan---ang 
reaksyunaryong 
estado at mga re- 
aksyunaryong nag- 
haharing uring 
nagsasamantala at 
nang-aapi sa kani- 
la. 

Bagamat marami pang labi ng 
mga primitibong anyo at pamama- 
raan nito, napawi na sa kalakhan 
ang sinauna o tradisyunal na bo- 
dong na umiral bago lumaganap at 
tumagos sa buong bansa ang mala- 
pyudal at malakolonyal na sistema. 
Sa lugar ng mga binodngan kung 
saan nangingibabaw pa ang kontrol 
at impluwensya ng mga reaksyu- 
naryo sa usapin ng gera ng mga 
tribo at bodong, ang umiiral ay 
mga balikong bodong. Sa mga lugar 
naman kung saan mas nangingiba- 
baw na ang pamumuno at implu- 
wensya ng rebolusyonaryong kilu- 
san, aktibong iniimpluwensyahan 
at ginagabayan ng Partido at BHB 
ang pagbubuo ng mga bodong. Ina- 
angkupan ang umiiral pang labi ng 
mga sinaunang porma at proseso 
ng mga bodong at pinauunlad ang 
mga ito tungo sa pagiging bagong- 
tipo ng bodong. Ito ay ibayong 
progresibo, demokratiko at maka- 
bayan. 

Itinataguyod ng bagong-tipo 
ng bodong ang interes ng mga pi- 
nagsasamantalahan at inaaping 

masa ng sambayanan at binubuk- 
lod nito ang mga tribo tungo sa 
makauring pagkakaisa ng mga api 
at napagsasamantalahan, laban 
sa mga kaaway ng mamamayang 
Pilipino. Kasabay ng pakikibaka 
para sa pagpapasya-sa-sarili, isi- 
nusulong ng bagong-tipo ng bo- 
dong ang pakikibaka para sa pam- 
bansang kalayaan at demokrasya. 
Hindi na ito nalilimita sa dadala- 
wa o iilang tribong binodngan 
kundi sa pinakamalawak na hanay 
ng mga tribo. Maunlad ang pag- 
papairal nito ng demokrasya-- 
hindi nalilimita sa iilang pangat 
(lider ng tribo) ang pagpapasya 
kundi pinalalahok ang nakararami 
sa tribo. Sa partikular, malakas 
ang tinig ng mga napagsasaman- 
talahan at api, gayundin ng kaba- 
baihan at kabataan, at nabibig- 
yan ng pinakamabigat na timbang 
ang interes nila. Mahigpit itong 
nakaugnay sa kanilang paglahok 
at pagsusulong ng digmang ba- 
yan. 

Mayaman sa aral ang pagpapa- 
higpit at pagpapalawak pa ng 
pagkakaisang naabot na at nai- 
pagtagumpay ng mga tribo sa tu- 
long ng bagong-tipo ng bodong, 
gaya ng maramihang-panig at ma- 
lawakang bodong ng iba't ibang 
tribong Kalinga at tribong Bontoc 
laban sa Chico Dam Project noong 
panahon ng diktadurang Marcos. 

Nabibigkis din ng mga mala- 
wakang bodong ang pagkakaisa ng 
mamamayan laban sa pagpasok 
ng mga dayuhang korporasyon sa 
pagmimina, komersyal na pagtro- 
troso at iba pang negosyong ma- 
pang-agaw at mapanira sa lupa, 
mga likas na yaman, kabuhayan at 
kapakanan ng mga pambansang 
minorya. Sa higit na pagkakaisa 
ng mamamayang binodngan, ang 
kanilang mga armas ay naitututok 
sa mga kaaway sa uri at sa reak- 
syunaryong estado at hindi sa 
kapwa nilang mamamayang inaapi 
at pinagsasamantalahan. AB] 

SA IBAYONG DAGAT KP 


Tunggalian sa Middle Fast 


US at Israel, umaani 
ng malawak na pagkundena 


sang Israeli ang kawalang-pakundangan ng kanilang gubyerno 


H indi na masikmura maging ng marami sa mga armadong pwer- 


sa mamamayang Palestino. Noong Setyembre, 27 piloto ng 
Israeli Defense Forces ang sumuway sa utos ng kanilang mga upisyal na 
muling bombahin ang mga komunidad ng mga Palestino. Kinundena nila 
ang pagkamatay ng 100 sibilyang Palestino dulot ng pinakahuling pam- 
bobomba na isinagawa ng kanilang mga kasamahan. Bilang tugon, 
iginiit ng gubyernong Israeli na dapat silang tanggalin at kasuhan ng 
pag-aalsa at pagtulong sa mga terorista. 


Bago ito, noong Setyembre 20 
kinundena rin ng United Nations 
General Assembly ang plano ng 
gubyernong Israeli na sapilitang pa- 
talsikin si Yasser Arafat, presidente 
ng Palestinian Authority at pinuno 
ng Palestinian Liberation Organiza- 
tion. Umani rin ng malawak na pag- 
kundena mula sa iba't bahagi ng 
mundo ang pahayag ng ilang mata- 
taas na upisyal ng gubyerno at mi- 
litar ng Israel na dapat patayin ang 
lider Palestino. 

Lumalawak ngayon ang pagba- 
tikos sa marahas na okupasyon ng 
Israel sa Palestine at sa tahasang 
pagsuporta rito ng imperyalis- 
mong US. Noong Setyembre 27, 
sabay-sabay na inilunsad sa iba't 
ibang bansa ang malalaking kilos 
protesta. Aabot sa 123,000 ang 
nagrali sa iba't ibang pangunahing 
syudad kabilang ang London kung 
saan mahigit 100,000 ang luma- 
hok. 

Sa kabila nito, patuloy ang 
pag-aastang maton ng Israel at ng 
amo nitong imperyalista. Nitong 
Oktubre 5, pinaulanan ng bomba 
ng mga tropang Israeli ang nayon 
ng Ain-as-Saheb sa Syria na tini- 
tirhan ng mga Palestinong refu- 
gee. Pinamumugaran daw kasi ito 
ng mga terorista. Kamuhi-muhing 
ipinagtanggol pa ng US ang karu- 


mal-dumal na aksyon ng Israel. 

Bago ito, ilang ulit nang nila- 
lapastangan ng mga tropang US sa 
Iraq ang Syria sa pamamagitan ng 
pagpapalipad ng eroplano sa him- 
papawid ng bansa nang walang 
pahintulot. Dalawang sibilyang 
Syrian na rin ang namatay nang 
paputukan sila ng mga sundalong 
Amerikano habang tumatawid pa- 
tungo sa Iraq para dumalaw sa ka- 
nilang mga kamag-anak. Ayon sa 
isang upisyal ng Syria, tila nagha- 
hamon ng gera ang US. 

Samantala, upang pahupain 
ang galit ng mga Muslim laluna sa 
Middle East, kinomisyon ni Bush 
ang isang 13-kataong grupo na pi- 
namunuan ni Edward P. Djerejian, 
dating ambasador ng US sa Israel 
at Syria, para alamin kung paano 
mapababango ang US sa harap ng 
mga Muslim. 

Ayon sa ulat ni Djerejian ni- 
tong Oktubre 2, kailangang ma- 
ging mas agresibo pa ang US sa 
pagpopropaganda sa mga bansang 
Muslim ang kalakhan ng popula- 
syon. Subalit walang binanggit 
ang ulat tungkol sa mapagsaman- 
tala at mapang-aping mga pataka- 
ran ng US sa naturang mga ban- 
sa--ang pinag-uugatan ng nag- 
uumapaw na galit ng mga mama- 
mayan dito laban sa US. AB] 

5 kaaway patay sa labanan sa Misamis Occidental 


DALAWANG sundalo at tatlong elemento ng CAFGU ang namatay nang 
magkasagupa ang mga Pulang mandirigma sa ilalim ng Misamis Occi- 
dental Front Operational Command (MOFOC) ng BHB at mga elemen- 
to ng “A” Coy ng 5th IB at 34th Military Intelligence Company ng 
Philippine Army sa Barangay Manalac, Sapang Dalaga noong Oktubre 
2. 

Unang namataan ng nagtatanod na mga gerilya ang paparating 
na mga sundalo. Agad na nakapagmaniobra ang BHB at pinaputukan 
ang mga sundalo. 

Sa isang pahayag nitong Oktubre 4, sinabi ni Ismael Marte, taga- 
pagsalita ng PKP-BHB sa Western Mindanao, na ang bilang ng mga 
kaswalting idinulot ng BHB sa kaaway ay patunay ng mataas na 
moral at matatag na pagkakaisa ng mga Pulang kumander at mandi- 
rigma maging sa harap ng mga depensiba at pag-atake ng mas ma- 
laking bilang ng kaaway. Pinabulaanan din ni Marte ang ulat ng 
101st Bde sa midya na 12 Pulang mandirigma ang namatay sa laba- 
nan. 


5 tropa ng SOT, patay sa ambus ng BHB 
sa Albay at Isabela 


LIMANG tropa na kabilang sa Special Operations Team (SOT) ng 
Philippine Army ang napatay sa dalawang magkahiwalay na ambus ng 
BHB sa Albay at Isabela nitong huling linggo ng Setyembre. 

Sa Albay, apat na elemento ng isang SOT sa ilalim ng 31st IB ang 
napatay nang ambusin sila ng Bagong Hukbong Bayan (BHB) sa 
Barangay Oma-oma, Ligao City nitong Setyembre 28. Nagsasagawa 
sila ng “barangay immersion ”--isang bahagi ng “kontra-insurek- 
syong” operasyon ng SOT sa naturang baryo---nang tambangan sila 
ng mga Pulang mandirigma bandang ika-3:30 ng hapon. Namatay 
ang sarhentong namuno sa SOT at tatlo pang sundalo. Nakumpiska sa 
kanila ang pitong M16, mga bala at iba pang kagamitang militar. 

Bago ito, isang sundalo ang napatay at isa pa ang malubhang 
nasugatan sa pag-isnayp ng BHB sa SOT ng 502nd Bde sa Isabela 
noong Setyembre 23. Nag-ooperasyon noon ang mga sundalo sa 
Barangay Villa Bello, Jones nang birahin ng mga Pulang mandirigma. 


N BALITA | 


Mga kawani ng gubyerno, 
nagprotesta laban 
sa pagkakait 
ng mga benepisyo 


SUKDULAN ang galit ng mga kawa- 
ni sa pamunuan at maneydsment 
ng Government Service Insurance 
System (GSIS) dahil sa ginawa ni- 
tong paglustay sa kanilang pinag- 
hirapang ipon. Simula noong Ma- 
yo, pansamantalang itinigil ang 
pagpapautang at pagbibigay ng 
mga benepisyo at pensyon sa mga 
kasapi ng GSIS dahil bangkarote 
na ang institusyon. 

Noong una, idinahilan ng pa- 
munuan na ang pagsasaayos ng 
kanilang sistema ang sanhi ng 
pagkaantala ng pagbibigay ng 
mga pautang at pensyon. Nitong 
huli, inamin na nitong kulang ang 
pondo ng GSIS dahil diumano sa 
hindi pagbibigay ng mga departa- 
mento ng gubyerno ng mga kauku- 
lang remitans para sa mga bene- 
pisyo at pensyon ng kanilang mga 
kawani. 

Iginigiit ng mga kawani ang 
agad na pagbibigay ng kanilang 
mga benepisyo, ang pagpapatu- 
pad ng mga dati nang proseso sa 
pagpapautang, pagtigil sa panini- 
ngil ng mas mataas na kontribu- 
syon, pag-imbestiga at pagkaso sa 
pamunuan ng GSIS at pagkakaroon 
ng kinatawan ng mga kawani sa 
board of directors ng institusyon. 


Bantayog para sa mga rebolusyonaryong martir, itatayo sa Iloilo 


ISANG bantayog para sa mga martir at bayani ng pa- 
kikibaka laban sa diktadurang US-Marcos ang itatayo 
sa Plaza Libertad sa Iloilo City. Magsisilbi itong alaala 
ng aabot sa 300 kalalakihan at kababaihan mula sa 
hanay ng mga manggagawa, magsasaka, estudyante at 
iba pang sektor sa Panay na nagbuwis ng kanilang 
buhay sa pakikipaglaban sa pasistang diktadura. 
Humigit-kumulang isandaang kamag-anak at mga 
kaibigan ng mga martir kabilang na ang mga kasapi ng 

mga organisasyon sa karapatang-tao ang dumalo sa 
groundbreaking ceremony para sa itatayong monumen- 
to noong Setyembre 21, ika-31 anibersaryo ng dekla- 
rasyon ng batas militar. 

Ang naturang proyekto ay inisyatiba ng Panay 
Alliance-Karapatan, Mothers and Relatives against Ty- 
ranny (MARTYR), Samahan ng mga Ex-Detainees Laban 
sa Detensyon at para sa Amnestiya (SELDA), at Ecu- 
menical Movement for Justice and Peace (EMJP). 

Guingona, Legarda, umalis sa partido 
ng administrasyong Arroyo 


MAGKASUNOD na tumiwalag sa partidong Lakas nitong Oktubre 1 at 
2 sina Sen. Loren Legarda, bise presidente ng partido para sa Visa- 
yas, at Bise Presidente Teofisto Guingoina, pangulo ng partido. Kap- 
wa nila idinahilan ang di pagkakatugma ng kanilang mga prinsipyo 
at paninindigan sa mga pinaiiral na patakaran ng partido ng rehi- 
meng Arroyo. 

Malaon nang sumasalungat si Guingona sa papet, pasista at 
kontra-mamamayang mga patakaran ng rehimeng Arroyo. Sa pag-alis, 
aniya, sa partidong Lakas, maaari na niyang lantarang batikusin ang 
rehimen. Katunayan, tinuligsa na niya ang rehimen dahil sa kabigu- 
an nitong tupdin ang mga repormang ipinangako niya noong iluklok 
siya sa Malakanyang ng malawak na pagkilos ng mamamayan. 

Umalis ang dalawang lider ng partido sa gitna ng mga prepara- 
syon ni Arroyo para tumakbo bilang presidente sa 2004, taliwas sa 
kanyang ipinangako noong Disyembre 30, 2002. 

Ang pagtiwalag ng dalawa ay positibong hakbangin sa pangkala- 
hatang pagbabatikos sa rehimeng Arroyo. Batay sa kanilang mga po- 
sitibong paninindigan sa mga isyu, mas mabuti para kina Guingona 
at Legarda na huwag sumali sa anumang partidong oposisyon na bu- 
lok, oportunista at anti-mamamayan din tulad ng kanilang nilisan. 

Pinakamaige na makipag-ugnayan ang dalawang lider sa mga 
progresibo at demokratikong pwersang nasa unahan ng mga prinsi- 
pyadong pakikibaka sa mga makabuluhang isyu laban sa naghaharing 
reaksyunaryong rehimen at sistema. 

Umaasa ang PKP na marami pang kasapi ng Lakas ang susunod sa 
ipinakitang halimbawa nina Guingona at Legarda na walang takot sa 
pagbatikos at pagbubunyag sa mga kaso ng korapsyon, pagpapaka- 
tuta, militarismo at iba pang anti-mamamayang hakbangin ng Mala- 
kanyang. 


Arroyo, primera-klaseng mamamayan 
ng US -- Ambassador Ricciardone 


SA todong pagpapakapapet ni Pre- 
sidente Arroyo sa US, pwede na nga 
siyang ituring na mamamayan ng 
bansang iyon. Ito mismo ang sinabi 
ni US Ambassador Francis Ricciar- 


done sa harap ng Foreign Corres- 
pondents” Association of the Philip- 
pines noong Oktubre 1. Aniya, si 
Arroyo ay “isang primera-klaseng 
mamamayan ng United States...” 


2 sundalong tumiwalag 
sa AFP, humarap sa midya 


PORMAL na ipinrisinta sa midya 
noong Oktubre 5 ang dalawang 
sundalong tumiwalag sa AFP no- 
ong Agosto. Sina PFC Boboy Abdu- 
hasad at Cpl. Edward Quirante ng 
29th IB ay humarap sa isang press 
conference na ipinatawag ni Jorge 
Madlos, tagapagsalita ng NDF-Min- 
danao para pabulaanan ang ulat 
ng AFP na pinatay sila ng BHB. 

Tumiwalag sina Abduhasad at 
Quirante noong Agosto 7 sa San 
Luis, Agusan del Sur at nag-entre- 
ga ng siyam na malalakas na ar- 
mas sa BHB. Kasama nilang tumi- 
walag ang iskwad ng CAFGU na 
kanilang pinamumunuan. 


Reyes at Corpus, may bago 
nang pusisyon 
BINIGYAN ng promosyon ang dala- 
wang upisyal na kamakailan la- 
mang ay napilitang magbitiw dahil 
sa mga kaso ng pasismo at korap- 

syon. 

Hinirang ni Presidente Arroyo 
si dating Defense Sec. Angelo Re- 
yes bilang ambassador-at-large 
para sa kontra-terorismo at si Gen. 
Victor Corpus bilang hepe ng (Civil 
Relations Service ng AFP. 

Ibinasura na ng rehimen ang 
imbestigasyon sa mga kaso ni Re- 
yes. Tuwang-tuwa naman si Corpus 
sa kanyang bagong pusisyon dahil 
bagay na bagay daw ito sa kan- 
yang kasanayan bilang eksperto sa 
saywar laban sa rebolusyonaryong 
kilusan. 


Bilang ng maralita sa US, nadagdagan ng mahigit 1 milyon 


MAHIGIT isang milyong mamamayan ng US ang na- 
dagdag sa hanay ng mga maralita noong taong 2002, 
ayon sa Bureau of Census doon nitong Setyembre 26. 
Batay sa depinisyon nito ng maralitang mamamayan, 
lumaki ang kanilang bilang mula 32.9 milyon tungong 
34.6 milyon mula 2001 hanggang 2002. Gayundin, tu- 
maas ang tantos ng karalitaan nang mula 11.7% tu- 

ngong 12.1% sa parehong panahon. Bumaba naman 
nang 1.1% mula 2001 ang kita ng abereyds na pamil- 
ya. 

Salik sa tumataas na tantos ng karalitaan at pag- 
bagsak ng kita ng mamamayang Amerikano ang tuma- 
taas na tantos ng disempleyo nitong nakaraang dala- 
wang taon. 

Gloria Macapagal-Arroyo, numero 


unong ipokrita 


Pahayag ni Gregorio “Ka Roger” Rosal 
Tagapagsalita, Partido Komunista ng Pilipinas 
Oktubre 4, 2003 


pagsasabing napilitan lamang siyang magbago 
ng isip dahil sa “mas mataas na simulain” at 
tanggapin bilang “malaking sakripisyo” ang kapasya- 
hang tumakbo sa 2004. Nakasusuka 
ang talumpati niyang hayagang 
pagsisinungaling sa harap ng ma- 
mamayang araw-araw na dumaranas 
ng katakut-takot na kahirapan sa 
pagkapapet, militarismo, korap- 
syon at kainutilan ng kanyang rehi- 
men. Nakatambad sa harap ng sam- 
bayanang Pilipino kung gaano kala- 
ki ang pakinabang na tinatamasa ni 
Arroyo at ng kanyang mga kasab- 
wat sa poder sa patuloy na pag-upo 
niya sa trono ng Malakanyang. 
Wala nang bago at kagulat- 
gulat sa pag-anunsyo ni Gloria Ma- 
capagal-Arroyo ng kapasyahan ni- 
yang tumakbo sa darating na hala- 
lan sa 2004. Matagal nang alam na 
alam ng buong bayan ang kanyang 
pagkagumon sa kapangyarihan na 
lubusan na niyang pinakinabangan. 
Tinatalikuran na tuloy siya ng na- 
kapag-iisip na mga dating kaalya- 
do. 


INE? unong ipokrita si Macapagal-Arroyo sa 


Maa tampok sa Masaker sa Compostela 
è g . p Valley, kinundena 
isyung ito... GANANG: A 


Ang totoo'y hindi kaya ni Arroyo na talikdan ang 
milyun-milyong pisong nakakamkam niya at ng kan- 
yang asawa bunga ng korapsyon at malalaking pribi- 
lehiyo sa negosyo. Hindi kaya ni Arroyo na talikdan 
ang bulong sa kanya ng diyos niyang si Pres. George 
W. Bush ng US na pikit-mata niyang sinasamba at pi- 
nagsisilbihan. 

At ano ang mapapala ng sambayanang Pilipino sa 


Milyun-milyong pisong | Rebolusyonaryong 
nakawan sa PAGCOR unyonismo, lumalawak 

